Okresná prokuratúra Bratislava I 
Kvetná 13, 820 05 Bratislava 2

Sp. zn. : 1 Pv 873/13/1101	Bratislava I, 2.1.2014
EEČ : 2-8-43-2014

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Bratislava I
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Okresnému úradu v Bratislave
odbor všeobecnej vnútornej správy
Staromestská 6
XXXXX

U Z N E S E N I E

	XXXXX prokuratúry pre Bratislavu I vo veci obv. XXXXX rozhodol takto : 

Podľa § 214 ods. 1 Tr. por. 

p o s t u p u j e m  

na prejednanie priestupku Okresnému úradu v Bratislave, odbor všeobecnej vnútornej správy, Staromestská 6 v Bratislave vec, v ktorej bolo  uznesením povereného príslušníka Okresného riaditeľstva PZ XXXXX I, Obvodné oddelenie XXXXX – východ pod sp. zn. ORP-1980/SMV-B1-13 zo dňa 31.10.2013 v zmysle § 199 ods. 1 Tr. por. začaté trestné stíhanie a následne v zmysle § 206 ods. 1 Tr. por. vznesené obvinenie XXXXX, nar. XXXXX, bytom XXXXX, XXXXX, pre prečin nebezpečného vyhrážania podľa § 360 ods. 1, ods. 2 písm. a/ Tr. zákona, na tom skutkovom základe, 

že

XXXXX dňa 31.10.2013 v čase okolo 09.00 h v Bratislave na Krížnej ulici 30 v byte číslo 1, na prízemí sa poškodenej XXXXX vyhrážal so slovami „ty kurva, ty filcka, ty parazit toto si nezaslúžim“, následne po tom, čo poškodená odmietla zapnúť svoj mobilný tlefón, XXXXX odišiel do kuchyne, odkiaľ zobral kuchynský nôž, s ktorým pristúpil k poškodenej, so slovami „daj PIN, inak ťa podrežem“, pričom držal nad hlavou kuchynský nôž, čím svojim konaním u poškodenej márii Puhovej vzbudiť dôvodnú obavu o jej život a zdravie

pretože nejde o trestný čin, ale ide o skutok, ktorý by mohol byť priestupkom.

Prečin nebezpečného vyhrážania podľa § 360 ods. 1 Tr. zákona sa dopustí ten, kto sa inému vyhráža smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu, podľa odseku 2 písmena a/ závažnejším spôsobom konania. 

Odôvodnenie:
Poverený príslušník Okresného riaditeľstva PZ XXXXX I, Obvodné oddelenie Staré východ uznesením pod sp. zn. ORP-1980/SMV-B1-2013 dňa 31.10.2013  v zmysle § 199 ods. 1 Tr. por. začal trestné stíhanie a následne v zmysle § 206 ods. 1 Tr. por. vzniesol obvinenie XXXXX pre prečin nebezpečného vyhrážania podľa § 360 ods. 1, ods. 2 písm. a/ Tr. zákona na vyššie uvedenom skutkovom základe.

XXXXX spáchanie skutku tak ako je to uvedené v uznesení poprel. Ku skutku uviedol, že ráno o 06.00 h odišiel do práce, kam okolo 08.00 h dostal SMS-ku od svojej manželky v znení „zaspalasom, príď ku mne, zlato“. Hneď vedel, že nie je myslené na neho a preto išiel hneď domov. Okolo 09.00 h prišiel domov na Krížnu ulicu a videl manželku ako sedí pri počítači a snaží sa vymazať údaje z neho a taktiež z mobilného telefónu. Začal jej nadávaťrôzne vulgarizmy, pričom ju rázne a nahlas žiadal, aby mu vydal mobilný telefón. Bol vulgárny a agresívny z dôvodu, aby v manželke vzbudil strach z dôvodu, aby mu vydala telefón-. Následne jej ho vytrhol z ruky ale bol vypnutý a preto od nej žiadal PIN kód, ktorý mu odmietla prezradiť. Chcel vedieť s kým si píše. Potom išiel do kuchyne a vzal nôž, s ktorým v ruke sa vrátil za manželkou a chytil ju za ruku. Chcel od manželky len PIN kód. V tedy sa mu manželka vyhrážala, že túto situáciu využije proti nemu. Pri tom ako manželku držal, kopal do nej. Následne zmkol dvere, ale manželke nebránil v tom aby odišla. Následne išiel za dcérov do spálne a v tom manželka z bytu odišla. Po príchode polície bol predvedený na oddelenie. 

Poškodená XXXXX uviedla, že dňa 31.10.2013 05.30 h odišiel manžel do práce, a v čase okolo 08.00 h poslala SMS ku milencovi, ktorú dostal omylom manžel. V tej správe bolo napísané niečo v tom zmysle, zaspala zlatko, príď ku mne. S milencom sa stretáva asi mesiac, pričom manžel o tom nemal vedomosť. Manžel prišiel domov okolo 09.00 h, pričom v tom čase sedela v obyvačke a vymazávala SMS správy z mobilného telefónu. Ihneď začal kričať a nadávať, že kurva a filcka, parazit a že to si nezaslúžil. Nečakala, že bude až tak reagovať. Mala dva telefóny, nakoľko ten jeden jej manžel pravidelne bral s tým, že si s niekym vypisuje a preto si zaobstarala druhý. Nakoľko bol vypnutý, a nechcela mu ho zapnúť, aby videl s kým si dopisuje, išiel do kuchyne a zobral veľký nôž a držal ho nad hlavou a mieril  s ním na ňu. Povedala mu, že sa ho nebojí a nech ten nôž odnesie. Vtedy mala strach, že jej s tým nožom ublíži, ale reagovala s chladnou hlavou a povedala mu, že sa nebojí. On sa na to ukľudnil a ňož odniesol, ale stále pýtal od nej PIN kód od telefónu, ktorý mu odmietkla dať. Keď si zobral telefón do ruky, tak jej ju začal vykrúcať akopal ju do oblasti nôh z čoho mala jednu modrinu a keď prechádzal okolo nej tak ju kopol do zadku. Konflikt trval asi jednu hodunu, keď chcel manžel počkať na milenca, zamkol vchodové dvere. Prvý krát vybehla von, ale manžel ju vtiahol dnu a zamkol dvere. Keď poslala manželovi omylom SMS správu, poslala milencovi správu aby nechodil. Neskôr je volal muž, ktorý reagoval na inzerát, na predaj detských vecí, ale keď počul ich hádku neprišiel. V tedy pripravila veci na predaj k dverám a byt odomkla. Po ďalšej hádke ohľadne PIN kódu odišla z bytu k svojej kamarátke a tam zavolala políciu, ktorá následne manžela zadržala. 

-3-

Z dôvodu odstránenia nezrovnalostí a doplnenia výsluchov vo výpovediach obv. XXXXX a poškodenej XXXXX, bola dňa 03.12.2013 povereným príslušníkom vykonaná konfrontácia, pri ktorej obvinený XXXXX, zotrval na svojej pôvodnej výpovedi zo dňa 31.10.2013, a uviedol, že nôž z kuchyne zobral na manželku z dôvodu, že ju chcel postrašiť, aby mu dala PIN kód, pričom sa jej slovne nijako nevyhrážal. Keď videl, že to nijako nezabralo nôž vrátil späť. Následne na seba len kričali. 
Poškodená XXXXX taktiež zotrvala na svojej pôvodnej výpovedi a dodala, že s odstupom času nevie uviesť, či sa jej manžel vyhrážal, nakoľko sa ho pýtala, či ju podreže, ale nie je  si istá. 

Prečinu nebezpečného vyhrážania podľa § 360 ods. 1 Tr. zákona sa dopustí ten, kto sa inému vyhráža smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu, podľa odseku 2 písmena a/ závažnejším spôsobom konania. 

Podľa § 138 písm. a/  Tr. zákona závažnejším spôsobom konania sa rozumie páchanie trestného činu so zbraňou. 

	Vyhodnotením doposiaľ vykonaných dôkazov som dospel k , že konaním obv. XXXXX neboli naplnené všetky zákonné znaky prečinu nebezpečného vyhrážania podľa § 360 ods. 1, ods. 2 písm. a/ Tr. zákona, nakoľko z jeho strany nedošlo, pir incidente, ktorý sa odohral medzi ním a jeho manželkou, k žiadnemu vyhrážaniu smrťou, resp. ťažkou ujmou na zdraví. Z vykonaných výsluchou obvineného XXXXX a poškodenej  XXXXX nebolo jednoznačné, či sa obvinený pri incidente so svojou manželkou, v momente  keď naď ňou držal ňož aj slovne vyhrážal zabitím, resp. ťažkou ujmou, pričom toto sa nepotvrdilo ani pri následnej konfrontácii. Z vyššie uvedeného dôvodu mám za to, že konaním obv. XXXXX neboli naplnené zákoné znaky prečinu nebezpečného vyhrážania podľa § 360 ods. 1, ods. 2 písm. a/ Tr. zákona, ale jeho konanie by mohol príslušný ográn posúdiť a prejednať ako priestupok. 

Z vyššie uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ladislav Sloboda
prokurátor